4. การประกอบธุรกิจของแต่ละสายผลิตภัณฑ์

ผลิตภัณฑ์ของบริษัท และบริษัทย่อย แบ่งออกเป็นกลุ่มสินค้าได้ดังนี้

1. เลนส์สายตาพลาสติก (Organic Lenses)

  เป็นเลนส์สายตาที่ผลิตจากวัตถุดิบพลาสติก ซึ่งสินค้าของบริษัทฯและบริษัทย่อย จะแบ่งตามประเภท
  Monomer

  ที่นำมาใช้ในการผลิต ซึ่งแบ่งออกได้ ดังนี้

  1.1 เลนส์พลาสติกธรรมดา (CR-39^(®))

เป็นเลนส์ที่ผลิตจาก Monomer ที่มีชื่อการค้าว่า “CR-39^(®)” มีดัชนีการหักเหของแสง (Index)
ที่ 1.498 ปัจจุบันมี

การนำมาใช้ในการผลิตเลนส์สายตาพลาสติกที่ใช้กันอยู่ทั่วไปโดยเลนส์พลาสติกธรรมดาผลิตทั้งที่บริษัทฯ
และ

บริษัทย่อย

1.2 เลนส์พลาสติกเปลี่ยนสี (Photochromic Lenses)

  เป็นเลนส์ที่ผลิตจาก Monomer ที่มีส่วนผสมพิเศษ
  ซึ่งเมื่อผลิตเป็นเลนส์แล้วจะสามารถเปลี่ยนสีให้เข้มขึ้นเมื่ออยู่ในที่

  สว่างมาก และ จางลงจนใสในที่ร่ม
  ทำให้ความเข้มของแสงที่ผ่านเลนส์ไปที่ตาอยู่ในระดับที่ค่อนข้างคงที่ทำให้ผู้ใส่รู้สึก

  สบายตาโดยเลนส์เปลี่ยนสีผลิตที่บริษัทฯ

3.  เลนส์พลาสติกบางพิเศษ (High Index Lenses)

  เป็นเลนส์ที่ผลิตจาก Monomer ที่มีดัชนีการหักเหของแสงสูงกว่าเลนส์ธรรมดา คือ 1.6
  ซึ่งเมื่อผลิตเป็นเลนส์ก็จะทำให้

  สามารถผลิตเลนส์ที่บางลงกว่าธรรมดา
  ทำให้แว่นตาดูบางลงและไม่หนามากจึงเหมาะที่จะใช้ทำเลนส์สายตาสำหรับผู้ที่มี

  สายตาผิดปกติมากๆ เช่น สายตาสั้นมาก หรือ ยาวมาก เลนส์บางพิเศษนี้ผลิตที่บริษัทฯ

4.  เลนส์พลาสติกกันแรงกระแทกสูง (High Impact Resistance Lenses)

  เป็นเลนส์ที่ผลิตจาก Monomer
  ที่เมื่อผลิตเป็นเลนส์จะมีความเหนียวไม่แตกหักง่ายและไม่เกิดคมเมื่อแตกทำให้สามารถ

  ตัดเจาะได้ง่ายโดยเลนส์ไม่เสียหายรวมถึงมีความปลอดภัยสูงหากเกิดอุบัติเหตุจึงเหมาะที่จะนำไปใช้ประกอบกับแว่นตาที่

  ไม่มีกรอบและเหมาะที่จะนำไปใช้ประกอบแว่นตาของเด็กทั้งนี้ประเทศสหรัฐอเมริกาเริ่มมีข้อบังคับให้ใช้เลนส์กันแรง

  กระแทกสูงนี้กับเด็กอายุไม่เกิน18ปีซึ่งหากผู้ปกครองไม่ประสงค์จะให้เด็กใช้เลนส์กันแรงกระแทกสูงนี้จะต้องลงนามใน

  หนังสือจำกัดความรับผิดชอบกับผู้ประกอบแว่นตาและประเทศในแถบยุโรปหลายประเทศก็อยู่ระหว่างเตรียมออก

  ข้อบังคับให้ใช้เลนส์กันแรงกระแทกสูงกับเด็กในลักษณะเดียวกันโดยเลนส์กันแรงกระแทกสูงของบริษัทฯผลิตจาก

  Monomer ที่มีชื่อการค้าว่า “Trivex™ ”

  ณ ปัจจุบันมีผู้ผลิตเลนส์สายตาเพียง 3 รายในโลกคือ TOG บริษัทของญี่ปุ่น
  และบริษัทของอเมริกาโดยบริษัทของญี่ปุ่นและอเมริกาจะผลิตและจำหน่ายได้เฉพาะสินค้ากึ่งสำเร็จรูป(Semi-finished
  Lenses)ที่จะต้องนำไปฝนต่อเพื่อให้ได้ค่าสายตาเฉพาะบุคคล ในขณะที่ TOG
  เป็นผู้ผลิตอิสระรายแรกและรายเดียวที่ทำการผลิตเลนส์กันแรงกระแทกสูงจาก “Trivex™”
  ในรูปแบบของสินค้าสำเร็จรูป(Finished Lenses) และ สินค้ากึ่งสำเร็จรูป(Semi-finished
  Lenses) ได้

  เลนส์สายตาพลาสติก จะทำการผลิตออกมาใน 2 รูปแบบ ดังนี้

-   เลนส์กึ่งสำเร็จรูป (Semi-Finished Lenses)

เป็นเลนส์สายตาที่มีการทำความโค้งที่ผิวเลนส์ด้านนอกให้ได้ตามแบบมาตรฐานโดยผู้ซื้อจะต้องมีห้องแล็บ
(Rx Lab)

เพื่อนำเลนส์กึ่งสำเร็จรูปไปฝนผิวเลนส์ด้านในเพิ่มเติมเพื่อให้ได้ค่าสายตาตามที่ลูกค้าแต่ละรายต้องการต่อไป

-   เลนส์สำเร็จรูป (Finished Lenses)

  เป็นเลนส์สายตาที่มีโค้งผิวเลนส์ทั้งด้านนอกและด้านในให้ได้ความโค้งเป็นค่าสายตามาตรฐาน
  ซึ่งผู้ซื้อสามารถนำไปใช้ตัดประกอบกับแว่นตาได้ทันที โดยเลนส์สำเร็จรูปนี้
  จะทำการจำหน่ายทั้งเลนส์ไม่เคลือบผิวด้วยเคมี และเลนส์เคลือบผิวด้วยเคมี
  ซึ่งเป็นสินค้ามูลค่าเพิ่ม (Value Added) ดังนี้

-   เลนส์เคลือบเคมีผิวแข็ง (Hard Coated) เป็นเลนส์สำเร็จรูป
    ที่ทำการเพิ่มคุณสมบัติพิเศษด้วยการเคลือบแข็งบนผิวเลนส์ เพื่อให้ทนต่อการขีดข่วน

-   เลนส์เคลือบเคมีตัดแสงสะท้อน (Multicoated) เป็นเลนส์สำเร็จรูป
    ที่ทำการเพิ่มคุณสมบัติพิเศษด้วยการเคลือบสารเคมี เพื่อตัดเงาสะท้อนบนผิวเลนส์
    ซึ่งเลนส์สำเร็จรูปที่เคลือบเคมีตัดแสงสะท้อน โดยทั่วไปจะทำการเคลือบเคมีผิวแข็งก่อนด้วย
    (Hard Multicoated)

-   เลนส์เคลือบเคมีป้องกันน้ำเกาะผิวเลนส์ (Water Repellent) เป็นเลนส์สำเร็จรูป
    ที่ทำการเพิ่มคุณสมบัติพิเศษด้วยการเคลือบสารเคมี
    เพื่อป้องกันไม่ให้น้ำเกาะบนผิวเลนส์โดยหากมีละอองน้ำอยู่บนเลนส์จะไหลออกทันที

  ทำให้ไม่รบกวนการมองเห็น

  ซึ่งเลนส์แต่ละรูปแบบ จะมีผลิตภัณฑ์ย่อย ตามประเภทการใช้งานได้อีก 3 ประเภท คือ

-   เลนส์ชั้นเดียว (Single Vision Lenses)

  เป็นเลนส์ที่ใช้แก้ไขสายตาสั้น หรือสายตายาว อย่างหนึ่งอย่างใด
  โดยอาจจะมีการแก้ไขสายตาเอียงร่วมอยู่ด้วย โดยมาตรฐานเลนส์ที่ผลิตทั่วไปจะมีสายตา ตั้งแต่
  +- 0.25 ถึง +- 6.00 และ/หรือสายตาเอียง ตั้งแต่ – 0.25 ถึง – 2.00
  ในทุกระดับการเปลี่ยนแปลงที่ 0.25 ดังนั้นเฉพาะเลนส์ชั้นเดียวจะแบ่งย่อยสินค้าออกได้ถึง 384
  รายการ ตามแต่อัตราการแก้ไขสายตาข้างต้น

-   เลนส์สองชั้น (Bifocal Lenses)

  เป็นเลนส์ที่ใช้แก้ไขการมองเห็นที่ระยะไกล และระยะอ่านหนังสือ ซึ่งโดยทั่วไปมักพบในผู้สูงอายุ
  โดยเลนส์สองชั้นจะใช้เทคโนโลยีการผลิตในการนำชิ้นเลนส์หลายชิ้นมาประกอบกันเป็นตัวเลนส์
  สองชั้น ดังนั้นในเนื้อเลนส์จะมีรอยต่อของช่วงการมองเห็นชัดทั้งสองช่วง

-   เลนส์หลายชั้นไร้รอยต่อ (Progressive Lenses)

  เป็นเลนส์สำหรับคนที่มีค่าสายตา 2 แบบ เช่นเดียวกับเลนส์สองชั้น
  แต่จะแตกต่างกันที่เลนส์หลายชั้นไร้รอยต่อใช้เทคโนโลยีการออกแบบความโค้งของผิวเลนส์ในการกำหนดค่าของสายตาให้ค่อยๆ
  ปรับระยะการมองระหว่างช่วงที่มองไกลชัด และช่วงที่มองใกล้ชัด
  ดังนั้นในเนื้อเลนส์จะมองไม่เห็นเส้นรอยต่อใดๆ เลย
  ทำให้สภาพภายนอกของเลนส์หลายชั้นไร้รอยต่อจะมองดูเหมือนเลนส์ชั้นเดียว
  นอกจากนี้ยังช่วยให้ผู้สวมใส่รู้สึกสบายตามากขึ้นเนื่องจากสามารถมองเห็นได้ชัดในทุกระยะโดยไม่เห็นช่วงรอยต่อของเลนส์เหมือนในเลนส์สองชั้น

2. เลนส์สายตากระจก (Mineral Lenses)

  เป็นเลนส์สายตาที่ผลิตจากกระจก โดยนำกระจก (Blank) มาฝนให้ได้ความโค้งทั้งด้านนอก
  และ ด้านในซึ่งสามารถแยกย่อย

  ผลิตภัณฑ์ตามวัตถุดิบกระจกที่นำมาใช้ผลิตเลนส์ได้ดังนี้

1.  เลนส์กระจกธรรมดา (Mineral 1.523)

  เป็นเลนส์ที่ผลิตจากกระจกมีดัชนีการหักเหของแสงที่ 1.523 ซึ่งเป็นเลนส์กระจกที่ ใช้กันอยู่ทั่วไป

2.  เลนส์กระจกบางพิเศษ 1.6 (Mineral 1.6)

  เป็นเลนส์ที่ผลิตจากกระจกที่มีส่วนผสมพิเศษ ทำให้มีดัชนีการหักเหของแสงที่1.6
  ซึ่งสูงกว่าเลนส์ธรรมดา ทำให้

  สามารถผลิตเลนส์ได้บางลง จึงเหมาะที่จะใช้ทำเลนส์สายตาสำหรับผู้ที่มีสายตาผิดปกติมากๆ เช่น
  สายตาสั้นมาก

  หรือยาวมาก ทำให้เลนส์มีน้ำหนักเบา

3.  เลนส์กระจกบางพิเศษ 1.7 (Mineral 1.7)

  เป็นเลนส์ที่ผลิตจากกระจกที่มีส่วนผสมพิเศษ ทำให้มีดัชนีการหักเหของแสงที่ 1.7
  ซึ่งนับเป็นกระจกที่มีดัชนีการ

  หักเหของแสงสูงสุด ทำให้สามารถผลิตเลนส์ได้บางและเบาทั้งนี้เลนส์กระจก
  จะมีผลิตภัณฑ์แบ่งย่อยออก

  เช่นเดียวกับเลนส์พลาสติกกล่าวคือ จะประกอบไปด้วย 2 รูปแบบ ดังนี้

-   เลนส์กึ่งสำเร็จรูป (Semi-Finished Lenses)

-   เลนส์สำเร็จรูป (Finished Lenses)

  โดยเลนส์สำเร็จรูป จะจำหน่ายแบบไม่เคลือบเคมี
  และเคลือบเคมีตัดแสงสะท้อน(Multicoated) ซึ่งเป็นสินค้ามูลค่าเพิ่ม (Value Added)
  และเลนส์แต่ละรูปแบบจะมีผลิตภัณฑ์ย่อย ตามประเภทการใช้งานได้อีก 3 ประเภท คือ

-   เลนส์ชั้นเดียว (Single Vision Lenses)

-   เลนส์สองชั้น (Bifocal Lenses)

-   เลนส์หลายชั้นไร้รอยต่อ (Progressive Lenses)

แต่เนื่องจากเลนส์สายตากระจกมีแนวโน้มความต้องการในตลาดโลกที่ลดลงไปตามลำดับ และ
การผลิตจำหน่ายเลนส์สายตา

กระจกในแต่ละกลุ่มย่อยมีปริมาณ และมูลค่าไม่มากนัก ดังนั้นในโครงสร้างรายได้รวมของบริษัทฯ
และบริษัทย่อยจึงไม่แยก

โครงสร้างรายได้โดยจะรวมเลนส์สายตากระจกทุกประเภทไว้เป็นกลุ่มเดียว
ทั้งนี้เลนส์สายตากระจกผลิตที่บริษัทย่อยทั้งหมด

3. เลนส์สั่งฝนพิเศษ (Prescription Lenses หรือ Rx Lenses)

  เป็นสินค้าประเภทมูลค่าเพิ่ม ( Value Added) โดยจะเป็นการนำเลนส์สายตาพลาสติก
  หรือเลนส์สายตากระจก ประเภทกึ่งสำเร็จรูปมาฝนให้พอดีกับสายตาตามที่ลูกค้าต้องการ
  ซึ่งตามปกติทางผู้ซื้อจะต้องนำเลนส์กึ่งสำเร็จรูปไปฝนเอง
  แต่เนื่องจากลูกค้าของบริษัทย่อยในต่างประเทศบางรายมีข้อจำกัดในการสร้างห้องแล็บ (Rx
  Lab) เพื่อฝนเลนส์กึ่งสำเร็จรูปเอง เนื่องจากต้องลงทุนสูงทั้งเครื่องจักร
  และเครื่องมือในการฝนสำหรับเลนส์แต่ละประเภท และแต่ละอัตราการขยาย
  รวมถึงต้องใช้พนักงานที่มีความเชี่ยวชาญที่จะมีค่าจ้างสูงมาก
  จึงหันมาทำการว่าจ้างผู้ผลิตเลนส์ให้ทำการผลิตให้
  เนื่องจากการผลิตดังกล่าวมีการผลิตเป็นจำนวนจำกัดเฉพาะแต่ละขนาดของสายตาตามคำสั่งซื้อ
  ปัจจุบันผู้ผลิตอื่นๆ ยังไม่มีการทำตลาดในส่วนนี้ จึงนับเป็นสินค้าพิเศษ
  โดยเลนส์สั่งฝนพิเศษผลิตที่บริษัทย่อยทั้งหมด

4. สินค้าและบริการอื่น

  ได้แก่ แม่แบบแก้ว (Glass Mould) สินค้าซื้อมาเพื่อขายต่อ
  และการให้บริการเคลือบเคมีผิวแข็งและเคลือบเคมีตัดแสงสะท้อน

-   แม่แบบแก้ว (Glass Mould)
    เป็นแผ่นกระจกที่นำไปใช้เป็นแบบในการหล่อเลนส์พลาสติกซึ่งแม่แบบแก้วจะประกอบไป

  ด้วย 2 ส่วน คือ แม่แบบเลนส์ด้านนอก และแม่แบบเลนส์ด้านใน
  โดยจะมีลักษณะเป็นแผ่นกระจกที่มีการฝนให้ได้

  ความโค้งตามที่ออกแบบไว้สำหรับการผลิตเลนส์ในแต่ละประเภท
  เนื่องจากเลนส์ที่ผลิตจากวัตถุดิบต่างชนิดกันจะมีดัชนี

  การหักเหของแสงที่ต่างกัน ทั้งนี้แม่แบบแก้วผลิตที่บริษัทย่อย
  เดิมผลิตเพื่อใช้ในกระบวนการผลิตของบริษัทฯและ

  บริษัทย่อยเองซึ่งบริษัทย่อยเริ่มส่งออกแม่แบบแก้วในปี 2547

-   สินค้าซื้อมาเพื่อขายต่อเป็นการขายวัตถุดิบ วัสดุสิ้นเปลืองการผลิต และสินค้าเลนส์

-   การให้บริการเคลือบเคมีผิวแข็ง
    และเคลือบเคมีตัดแสงสะท้อนเป็นการให้บริการเคลือบเคมีสำหรับเลนส์พลาสติก

สรุปผลิตภัณฑ์ของบริษัทฯ บริษัทย่อย และบริษัทร่วม

[]

+-------------------+--------------------------+----------------------+
| บริษัทฯ             | บริษัทย่อย                  | บริษัทร่วม              |
+-------------------+--------------------------+----------------------+
|                   |   เลนส์พลาสติกธรรมดา       |                      |
|  เลนส์พลาสติกธรรมดา |                          |                      |
|                   | (CR-39®)                 |                      |
| (CR-39®)          |                          |                      |
+-------------------+--------------------------+----------------------+
|   เลนส์เปลี่ยนสี      | เลนส์สายตากระจก           |                      |
|                   |                          |                      |
|   (Photochromic   | (Mineral Lenses)         |                      |
|   Lenses)         |                          |                      |
+-------------------+--------------------------+----------------------+
|   เลนส์บางพิเศษ     | เลนส์สั่งฝนพิเศษ             | เลนส์สั่งฝนพิเศษ         |
|                   |                          |                      |
| (High Index       | (Prescription Lenses หรือ | (Prescription Lenses |
| Lenses)           | Rx Lenses)               | หรือRx Lenses)        |
+-------------------+--------------------------+----------------------+
|                   | แม่แบบแก้ว                 |                      |
| เลนส์กันแรงกระแทกสูง |                          |                      |
|                   | (Glass Mould)            |                      |
|   (High Impact    |                          |                      |
|   Resistant       |                          |                      |
|   Lenses)         |                          |                      |
+-------------------+--------------------------+----------------------+
| บ                 | บริการเคลือบเคมีผิวแข็ง และ   |                      |
| ริการเคลือบเคมีผิวแข็ง |                          |                      |
| และ               | เคลือบเคมีตัดแสงสะท้อน       |                      |
|                   |                          |                      |
| เ                 |                          |                      |
| คลือบเคมีตัดแสงสะท้อน |                          |                      |
+-------------------+--------------------------+----------------------+

การตลาดและภาวะการแข่งขัน

  ในปี 2554 นี้การแข่งขันในอุตสาหกรรมนี้สูงมาก
  เนื่องจากเกิดวิกฤตเศรษฐกิจในยุโรปและอเมริกา
  ซึ่งเป็นผู้บริโภคกลุ่มใหญ่ของอุตสาหกรรมเลนส์แว่นตา
  และเป็นตลาดส่งออกหลักของบริษัทฯด้วยประมาณ 90%
  จึงทำให้ธุรกิจนี้เกิดการแข่งขันการลดราคามากขึ้น
  ซึ่งจะเห็นได้จากข้อมูลการส่งออกของกรมศุลกากรประเทศไทยดังนี้

จากวิสัยทัศน์ของบริษัทฯ ซึ่งได้ดำเนินกิจการและดูแลสายตาคนทั่วโลกมากว่า 60 ปี
ตระหนักถึงคุณภาพของสินค้าว่าคุ้มค่าสมกับราคาที่ลูกค้าต้องจ่ายออกไปและเพื่อป้องกันการเกิดปัญหากับลูกค้าในภายหลัง
และเพื่อช่วยให้ประสบความสำเร็จในการแข่งขันในตลาดโลก ณ ปัจจุบัน อนาคต
และคู่แข่งของบริษัทฯที่มีประมาณ 3
รายในอุตสาหกรรมเดียวกันด้วยความมุ่งมั่นที่จะขยายตลาดเลนส์สายตาของบริษัทฯไปทั่วโลก
และเพิ่มศักยภาพช่องทางการจำหน่ายของบริษัทฯให้ถึงขีดสูงสุดจึงได้จัดตั้งฝ่าย Research &
Development เพื่อพัฒนาผลิตภัณฑ์เลนส์สายตาให้มีความหลากหลายมากขึ้นและได้นำระบบ Lean
Manufacturing
มาใช้รวมทั้งก่อสร้างอาคารใหม่4ชั้นซึ่งได้เริ่มดำเนินการแล้วเพื่อเพิ่มสายการผลิตของบริษัทฯเพื่อรองรับเป้าหมายที่บริษัทฯได้กำหนดไว้ส่วนเหตุการณ์แผ่นดินไหวและสึนามิที่ประเทศญี่ปุ่นในเดือนมีนาคม
2554ไม่ได้ส่งผลกระทบต่อบริษัทฯทั้งผู้จัดจำหน่ายและคู่ค้าของบริษัทฯ
และจากการร่วมทุนกับคู่ค้าที่ประเทศสิงคโปร์และประเทศมาเลเซียได้รับผลการตอบรับที่ดีทำให้บริษัทฯมีนโยบายที่จะขยายห้องแล็บสั่งฝนเลนส์พิเศษในต่างประเทศต่อไปรวมถึงบริษัทฯได้มีการศึกษาที่ประเทศเวียดนามไว้แล้ว
แต่ติดปัญหาเรื่องเงินเฟ้อในเวียดนามจึงขอชะลอแผนออกไปเพื่อรอดูสถานการณ์
ซึ่งในช่วงแรกจะร่วมกับคู่ค้าที่เวียดนาม
นำสินค้าของบริษัทฯไปวางขายเพื่อสำรวจความต้องการของตลาดก่อนนอกจากนี้บริษัทฯยังพิจารณาศึกษาโอกาสในอีกหลายประเทศในแถบเอเชียและยุโรปมากขึ้น
เช่น จีน พม่า ฟิลิปปินส์ และตุรกี เป็นต้น

ส่วนความเสียหายจากมหาอุทกภัยในปี2554
บริษัทฯและบริษัทย่อยได้รับผลกระทบจากการที่พนักงานสายการผลิตของบริษัทฯซึ่งส่วนใหญ่ไม่สามารถเข้ามาทำงานได้เนื่องจากมีการปิดถนนสายบางบัวทอง-สุพรรณบุรี
ด้วยเหตุนี้บริษัทฯละบริษัทย่อยจึงได้ประกาศปิดโรงงานชั่วคราวในระหว่างวันที่ 18 ตุลาคม 2554
ถึง 27 พฤศจิกายน 2554 ในช่วงเวลาดังกล่าวสำนักงานสาขาของบริษัทฯ
(อาคารสินสาธรทาวเวอร์) และ บริษัท อุตสาหกรรมแว่นตาไทย จำกัด (บริษัทย่อย)
สำนักงานใหญ่ที่ถนนงามวงศ์วาน ยังคงดำเนินธุรกิจตามปกติ ส่วนที่ได้รับความเสียหายเป็น วัตถุดิบ
สินค้าคงคลัง อาคารสำนักงาน และอุปกรณ์ต่าง ๆ เช่น มอเตอร์ ปั้มลม สำหรับ
เครื่องจักรของบริษัทฯ และบริษัทย่อย ไม่ได้รับความเสียหาย อย่างไรก็ตามบริษัทฯ
มีการประกันภัยความเสี่ยงแบบครอบคลุมทุกประเภท (All Risk)
ซึ่งรวมถึงความเสียหายที่เกิดจากอุทกภัย และความเสียหายทางธุรกิจด้วย

ส่วนแผนการดำเนินการช่วยเหลือของบริษัทฯและบริษัทย่อยต่อพนักงานหลังน้ำลดโดย
การจ่ายค่าจ้างในอัตราร้อยละ 75
ของเงินเดือนแก่พนักงานที่ไม่สามารถมาทำงานได้พร้อมให้เงินช่วยเหลือเพิ่มเติม
และร่วมกับธนาคารออมสิน สาขาบางกรวย ขออนุมัติสินเชื่อ โครงการธนาคารประชาชน
เพื่อช่วยเหลือพนักงานผู้ประสบภัยน้ำท่วมในวงเงินสินเชื่อรายละ 15,000 บาท นอกจากนี้
บริษัทฯและบริษัทย่อยมีแผนการศึกษาผลกระทบและการป้องกันน้ำท่วมที่โรงงานในระยะยาว
โดยการมองหาพื้นที่อื่นๆ
เพื่อกระจายความเสี่ยงเรื่องน้ำท่วมรวมถึงศักยภาพของพื้นที่ที่ต้องสะดวกในการขนส่งด้วย

นโยบาย และลักษณะการตลาด

1 .กลยุทธ์การแข่งขัน

  บริษัทฯ และบริษัทย่อย ไม่เน้นการแข่งขันในด้านราคา
  แต่ตระหนักในเรื่องราคาต้องเหมาะสมกับคุณภาพซึ่งจะทำให้ลูกค้าพึ่งพอใจกับผลิตภัณฑ์ของบริษัทฯทั้งนี้บริษัทฯ
  และบริษัทย่อยใช้ 3 กลยุทธ์หลักในการแข่งขัน คือ ด้านคุณภาพสินค้า การให้บริการ
  และการมีประเภทสินค้าต่างๆ ครบถ้วนทุกประเภทของเลนส์สายตา สรุปได้ดังนี้

-   คุณภาพสินค้า

  บริษัทฯและบริษัทย่อย
  ให้ความสำคัญต่อคุณภาพสินค้ามากที่สุดโดยมีระบบการควบคุมคุณภาพสินค้าในทุกขั้นตอนการผลิตซึ่งจะทำการตรวจสอบเลนส์ทุกชิ้น
  ทั้งค่ากำลังสายตา ความหนาของเลนส์ สี และรอยตำหนิ ทำให้สินค้ามีคุณภาพ
  มีอายุการเก็บรักษาและอายุใช้งานนาน
  และได้มาตรฐานเดียวกันทุกรอบการผลิตทำให้ลูกค้ามีความมั่นใจในผลิตภัณฑ์ส่งผลถึงการกลับเข้ามาสั่งซื้อสินค้าอย่างต่อเนื่อง
  เป็นการรักษาฐานลูกค้าเดิมรวมถึงขยายฐานลูกค้าใหม่ๆ ที่ต้องการสินค้าคุณภาพสูง

  โรงงานของบริษัทฯ และบริษัทย่อย ล่าสุดได้รับประกาศนียบัตร ISO 9001 : 2008 จาก TUV
  CERT ในมาตรฐานการผลิต
  และสินค้าทั้งหมดได้รับการรับรองตามมาตรฐานสากลจากองค์การอาหารและยาของประเทศสหรัฐอเมริกา
  และสหภาพยุโรปสามารถที่จะจำหน่ายได้ทั่วโลกปัจจุบันกำลังทำมาตรฐานเรื่อง ISO 14001

-   การให้บริการ

  จากการวางแผนการผลิตเป็นอย่างดี และมีสินค้าคงคลังอย่างเพียงพอทำให้บริษัทฯและบริษัทย่อย
  มีความสามารถในการรองรับคำสั่งซื้อจำนวนมาก
  และสามารถส่งสินค้าได้ตรงตามกำหนดรวมถึงการให้บริการข้อมูลของบริษัทฯและบริษัทย่อย
  ทางอินเตอร์เน็ตที่ Home Page ของบริษัทฯ และการติดต่อประสานงานผ่านทาง E-mail
  รวมถึงการรับฟังความคิดเห็นของลูกค้าในทุกๆ ด้าน
  เพื่อพัฒนาและปรับปรุงสินค้าและการให้บริการ
  รวมถึงการจัดหาสินค้าต่างๆเพิ่มเติมตามความต้องการของลูกค้า เป็นการให้บริการที่บริษัทฯ
  และบริษัทย่อยให้กับลูกค้าทุกรายซึ่งนับเป็นอีกกลยุทธ์ที่สำคัญที่ทำให้ลูกค้าพึงพอใจในตัวบริษัทฯ
  และบริษัทย่อย

-   ประเภทสินค้า

  สินค้าเลนส์สายตาของบริษัทฯและบริษัทย่อย จะครอบคลุมในทุกประเภทของเลนส์
  ซึ่งรวมถึงการผลิตเลนส์ สั่งฝนพิเศษ
  ซึ่งโรงงานผลิตเลนส์สายตาอิสระโดยทั่วไปยังไม่มีรายใดรับจ้างผลิตนับว่าบริษัทฯและบริษัทย่อยเป็นผู้ผลิตเลนส์อิสระเพียงกลุ่มเดียวที่มีสินค้าหลากหลายครบทุกประเภทซึ่งทำให้ลูกค้ามีความสะดวก
  ประหยัด และควบคุมการสั่งซื้อสินค้าได้ง่ายจากการติดต่อสั่งซื้อสินค้าเพียงแหล่งเดียว (One
  Stop Shop) ที่นับเป็นอีกกลยุทธ์หนึ่งที่เหนือกว่าคู่แข่งขันรายอื่นๆ สำหรับปี 2554 บริษัทฯ
  ได้ออกผลิตภัณฑ์ใหม่ชื่อ “ Tribrid ™ ” เป็นเลนส์กันกระแทกระดับสูงชนิดบางพิเศษซึ่งบริษัทฯ
  เป็นผู้ผลิตเลนส์ชนิดนี้เป็นรายแรกของโลก

2. ลูกค้าเป้าหมาย

  บริษัทฯและบริษัทย่อย มีกลุ่มลูกค้าเป้าหมายเฉพาะอยู่ที่ผู้ค้าส่ง กลุ่มร้านค้าปลีกขนาดใหญ่
  และโรงงานผลิตเลนส์จากเลนส์กึ่งสำเร็จรูป ในแต่ละประเทศที่ไม่มีโรงงานผลิตเอง
  แต่ต้องการสินค้าที่มีคุณภาพสูงภายใต้ชื่อเครื่องหมายการค้าของตนเองหรือเครื่องหมายการค้าอื่นๆ
  ที่ไม่ใช่ของผู้ผลิตรายใหญ่ ที่ลูกค้าเหล่านั้นถือว่าเป็นคู่แข่งขันอยู่ในตลาด

3 .ช่องทางการจำหน่าย

บริษัท ฯและบริษัทย่อย ทำการจำหน่ายสินค้าทั้งในและต่างประเทศ
โดยมีสัดส่วนรายได้และค่าบริการตามงบการเงินดังนี้

  ------------------------- --------------- --------------- ---------------
  การจำหน่าย                 งบรวม           งบรวม           งบรวม

                            ปี 2554          ปี 2553          ปี 2552

  ในประเทศ                  6.22 %          5.47%           5.16%

  ต่างประเทศ                 93.78 %         94.53%          94.84%
  ------------------------- --------------- --------------- ---------------

โดยรายได้และค่าบริการในประเทศเกือบทั้งหมดของบริษัทฯและบริษัทย่อยเป็นการจำหน่ายเลนส์สายตาให้กับ
บริษัท นำศิลปไทย จำกัด ซึ่งเป็นบริษัทที่เกี่ยวข้อง
และเป็นตัวแทนจำหน่ายเลนส์สายตาของบริษัทฯและบริษัทย่อยในประเทศแต่เพียงผู้เดียวโดยมีรายละเอียดรายการธุรกิจกับกิจการที่เกี่ยวข้องกันในหมายเหตุประกอบงบการเงิน

สำหรับช่องทางการจำหน่ายในตลาดต่างประเทศของบริษัทฯ
มีสัดส่วนการจำหน่ายสินค้าในแต่ละโซนของโลก ดังนี้

  -------------------------- -------------- -------------- --------------
  ตลาดต่างประเทศ              งบรวม          งบรวม          งบรวม

                             ปี 2554         ปี 2553         ปี 2552

  ยุโรป                       67.96%         65.99%         66.25%

  อเมริกา                     12.49%         11.91%         11.61%

  อื่น ๆ                       19.55%         22.10%         22.14%
  -------------------------- -------------- -------------- --------------

ทั้งนี้บริษัทฯและบริษัทย่อยไม่มีลูกค้ารายใหญ่รายใด ที่มีสัดส่วนการขายเกินกว่าร้อยละ 30
ของรายได้จากการขายและบริการรวม
เว้นแต่ผู้ถือหุ้นรายใหญ่ของบริษัทฯซึ่งราคาที่จำหน่ายเป็นราคาตลาดและได้นำเสนอให้คณะกรรมการตรวจสอบเห็นชอบทุกต้นปี

4. การจัดหาผลิตภัณฑ์

1. การผลิต

ปัจจุบันบริษัทฯ และบริษัทย่อย ทำการผลิต 300 วัน/ปี ทำการผลิต 1 ถึง 2 กะต่อวัน (กะละ 8
ชั่วโมง) ขึ้นกับสายงานการผลิต และสินค้าที่จะต้องส่งมอบตามคำสั่งซื้อ
ด้วยกำลังการผลิตของเครื่องจักรที่ใช้ในการผลิตสินค้าแต่ละประเภทผลิตภัณฑ์ของบริษัทฯ
และบริษัทย่อย ในปี 2554 บริษัทฯ ได้ย้ายสายการผลิตเลนส์พลาสติกธรรมดา(CR 39®)
มาที่อยู่อาคารใหม่ 4 ชั้น โดยนำระบบ Lean Manufacturing มาบริหาร ขณะเดียวกันบริษัทฯ
ก็ตระหนักในเรื่องของค่าแรงงานที่จะสูงขึ้นเรื่อยๆ จึงได้ลงทุนเครื่องจักรระบบอัตโนมัติมากขึ้น
เพื่อลดปัญหาแรงงานที่อาจจะขาดแคลนในอนาคต
สำหรับอาคารเดิมได้ปรับปรุงพื้นที่ให้เหมาะสมกับสายการผลิตที่อยู่ในความต้องการของลูกค้า

2. วัตถุดิบ

บริษัทฯและบริษัทย่อย
ใช้วัตถุดิบในการผลิตที่ต้องสั่งซื้อจากต่างประเทศทั้งหมดราคาของวัตถุดิบไม่ผันแปรตามราคาน้ำมัน
และการปรับราคาของผู้จัดจำหน่ายจะมีการแจ้งล่วงหน้า เพื่อมิให้กระทบต่อการผลิตของลูกค้า
ซึ่งที่ผ่านมาการปรับราคาของวัตถุดิบส่งผลกระทบต่อต้นทุนการผลิตเพียงเล็กน้อย

5. ผลกระทบต่อสิ่งแวดล้อม

  บริษัทฯและบริษัทย่อยมีการคำนึงถึงผลกระทบต่อสิ่งแวดล้อม สุขภาพของพนักงาน ชุมชน
  และบุคคลอื่นๆ
  ที่พักอาศัยในบริเวณใกล้เคียงโรงงานของบริษัทฯดังนั้นในกระบวนการผลิตที่อาจมีการสัมผัสกับเคมีหรือฝุ่นละอองก็จะมีข้อบังคับให้พนักงานสวมถุงมือยาง
  ใส่เสื้อคลุม ใส่ผ้าปิดจมูกและปาก
  และสวมรองเท้าหุ้มข้อหรือแข้งแบบยางเพื่อความปลอดภัยอีกทั้งภายในโรงงานจะมีระบบดักฝุ่นผงที่เกิดจากการขัดเลนส์และน้ำเสียที่เกิดขึ้นในกระบวนการผลิตทั้งหมดจะผ่านระบบบำบัด

  น้ำเสียซึ่งระบบกำจัดของเสียทั้งหมดได้รับการตรวจสอบและผ่านมาตรฐานของกรมโรงงานอุตสาหกรรม
  กระทรวงอุตสาหกรรม ดังนั้นจะไม่มีผลกระทบต่อสิ่งแวดล้อม
  ซึ่งนับตั้งแต่บริษัทฯและบริษัทย่อยก่อตั้งโรงงานมา
  ไม่เคยมีข้อพิพาทหรือถูกฟ้องร้องเกี่ยวกับสิ่งแวดล้อมใดๆ ในปี 2554
  ระบบบำบัดน้ำเสียของบริษัทฯ
  สร้างเสร็จเรียบร้อยและพร้อมใช้งานแล้วซึ่งจะทำให้สามารถนำน้ำกลับมาใช้ใหม่
  จึงช่วยลดต้นทุนค่าใช้น้ำภายในโรงงานได้ และเป็นมิตรต่อสิ่งแวดล้อม

  สำหรับตลาดขายปลีกเลนส์สายตาในประเทศ ผู้บริโภคไม่ได้ให้ความสำคัญกับยี่ห้อของเลนส์มากนัก
  โดยจะให้ความเชื่อถือกับร้านแว่นตามากกว่าและขึ้นอยู่กับร้านแว่นตาว่าจะซื้อเลนส์สายตาจากผู้ผลิตรายใดโดยที่ผู้บริโภคที่ใช้แว่นตาอยู่มักจะไม่ทราบว่าตนเองใช้เลนส์ของบริษัทใดอยู่
  อย่างไรก็ตามสินค้าของบริษัทฯ และบริษัทย่อยที่จำหน่ายอยู่ในประเทศ
  มีสัดส่วนการตลาดอยู่ที่ประมาณร้อยละ 30 ของปริมาณการใช้ในประเทศ
  ซึ่งที่ผ่านมาตลาดในประเทศไม่มีการขยายตัวมากนัก

  แนวโน้มและภาวะอุตสาหกรรมเลนส์ในตลาดโลก

ในแต่ละปีจะมีความต้องการใช้เลนส์สายตาจำนวน 800-900 ล้านชิ้นทั่วโลก โดยร้อยละ 90
ของเลนส์ที่ขายไปเป็นการใช้เพื่อทดแทนเลนส์เดิมโดยมีระยะเวลาการเปลี่ยนเลนส์ทุก 3-4 ปี
ทั้งนี้มีแหล่งผลิตเพื่อรองรับความต้องการใช้เลนส์สายตาทั่วโลก ดังนี้

[]

ท

ที่มา : จากข้อมูลกรมศุลกากร ประเทศไทย ณ เดือน ตุลาคม 2554

โดยผู้ผลิตเลนส์รายใหญ่มักจะทำการผลิตเลนส์ภายใต้เครื่องหมายการค้าของตนเอง
ซึ่งยังคงมีผู้ค้าส่ง กลุ่มร้านค้าแว่นตา และห้อง Labในประเทศต่างๆ โดยเฉพาะในแถบยุโรป
และอเมริกา ยังคงต้องการขายสินค้าภายใต้เครื่องหมายการค้าของตนเอง
ซึ่งการผลิตเลนส์จำเป็นต้องมีเทคโนโลยีเป็นของตนเองและต้องใช้ทั้งการลงทุนและระยะเวลา
อีกทั้งต้องมีการผลิตจำนวนที่สูงพอ ในการที่จะทำให้คุ้มกับมูลค่าการลงทุน
ซึ่งกลุ่มผู้ค้าเหล่านี้ยังมีปริมาณการขายสินค้าไม่สูงเพียงพอที่จะมีความคุ้มค่าในการลงทุนผลิตเลนส์เองจึงจำเป็นต้องซื้อสินค้าจากผู้ผลิตอิสระอื่นๆนอกเหนือจากผู้ผลิตที่ผลิตสินค้าเฉพาะภายใต้เครื่องหมายการค้าของตนเอง

แม้ว่าปัจจุบันจะมีผู้ผลิตอิสระอยู่จำนวนมากกระจายอยู่ทั่วโลก แต่ส่วนใหญ่ก็จะเป็นผู้ผลิตรายเล็ก
ซึ่งบางแห่งก็จะไม่ได้มาตรฐาน หรือมีสินค้าไม่ครบทุกประเภท
ซึ่งทำให้ผู้ซื้อต้องหาสินค้าจากหลายแหล่งกว่าจะครบตามปริมาณ หรือประเภทเลนส์ที่ต้องการ
ดังนั้นผู้ผลิตที่มีการผลิตสินค้าหลากหลายครบทุกประเภทจะได้เปรียบในตลาดมากกว่า
ในปัจจุบันมีผู้ผลิตรายอิสระที่ทำการผลิตเลนส์ขายภายใต้เครื่องหมายการค้าของลูกค้ารายใหญ่
ที่มีปริมาณการผลิตสูงและมีสินค้าหลากหลายประเภท อยู่เพียง 4 ราย ได้แก่ ซึ่งหนึ่งในนั้นคือ บริษัท
ไทยออพติคอล กรุ๊ป จำกัด(มหาชน) และบริษัทในเครือ จึงเป็นโอกาสของบริษัทฯ
ที่จะผลิตสินค้าเพื่อตอบสนองความต้องการของลูกค้า

ในอนาคตเลนส์กระจกมีแนวโน้มที่จะลดปริมาณความต้องการลงตามลำดับ
ในขณะที่เลนส์พลาสติกมีแนวโน้มอัตราการขยายตัวของความต้องการเพิ่มขึ้นโดยเฉพาะเลนส์กันแรงกระแทกสูง
ทั้งนี้ในส่วนของเลนส์กันแรงกระแทกสูง ปัจจุบันมี Monomer ที่ใช้ในการผลิตอยู่ 2 ตัว คือ
“Polycarbonate “และ “Trivex™” ซึ่ง Trivex™
จากประเทศสหรัฐอเมริกาที่บริษัทฯนำเข้ามาจะมีคุณสมบัติที่ดีกว่า Polycarbonate ได้แก่

  1. Trivex™ ขัดแต่งผิวง่ายกว่า Polycarbonate จึงเป็นที่ต้องการของห้อง Lab
  ที่จะขัดแต่งเลนส์จากเลนส์กึ่งสำเร็จรูปได้ง่ายกว่า

  2. Trivex™ มีคุณสมบัติของเลนส์สายตาดีกว่า โดยมี Abbe Value สูงกว่า และไม่มี
  Residual Stress ในเลนส์

  3. Trivex™ มีความถ่วงจำเพาะเพียง 1.1 ในขณะที่ Polycarbonate มีความถ่วงจำเพาะที่
  1.22 ทำให้มีน้ำหนักเบากว่า

  4. Trivex™ มีความทนทานต่อเคมีภัณฑ์ที่สูง ในขณะที่ Polycarbonate
  ไม่มีความทนทานต่อเคมีภัณฑ์

  5. Polycarbonate เมื่อถูกความร้อน หรือใช้งานนาน จะเปลี่ยนเป็นสีเหลือง
  และแตกลายงาซึ่งไม่มีปัญหาดังกล่าว

  ใน Trivex™

  6. Trivex™ เหมาะที่จะใช้กับแว่นไม่มีกรอบ (Rimless) ที่จะต้องเจาะรู

งานที่บริษัทฯและบริษัทย่อย ยังไม่ได้ส่งมอบ

– ไม่มี –

00